IZVODIMO POKUSE

Izvedi i prikaži jedan od ponuđenih pokusa. Pokus izvedi prema etapama i sve zabilježi na list papira. Piši i crtaj uredno i precizno, izražavaj se jasno i razumljivo. Svoja opažanja napiši i nacrtaj! Rok za izvođenje i predaju rada je tjedan dana, u četvrtak 10. prosinca. Ovaj zadatak je za ocjenu.

1. POKUS

Problemsko pitanje: Što nastaje na stijenkama zatvorene plastične vrećice u kojoj je list biljke?

Materijal i pribor: list sobne biljke, prozirna plastična vrećica,vezica

Postupci pri radu: Stavi jedan list sobne biljke u prozirnu plastičnu vrećicu. Zatvori otvor vrećice vezicom. Pazi da vrećicom ne presiječeš list biljke. Nakon nekoliko sati promotri stijenke vrećice.

Opažanje:

Zaključak:

Razmisli što se i zašto se dogodilo, napiši svoj zaključak ili istraži na internetu. Nema veze ako nisi siguran/sigurna, sve ćemo pojasniti na satu. Bitno je da slijediš i pažljivo bilježiš etape pokusa kao pravi znanstvenik/znanstvenica.

1. POKUS

Problemsko pitanje: Što se događa ako slanu vodu nekoliko dana izložimo toplini?

Materijal i pribor: pola čaše vode, sol, aluminijska posuda za hranu ili neka slična posuda u boji (kutija od sladoleda i slično), jušna žlica

Postupci pri radu: U čašu do polovice napunjenu vodom umiješaj 4 velike jušne žlice soli. Miješaj dok se sol u potpunosti ne otopi. Otopinu ulij u posudu. Položi posudu na toplo mjesto (pored radijatora i slično) i prati što se događa tijekom 3 dana.

Opažanje: Svoja opažanja zabilježi u tablicu.

|  |  |  |
| --- | --- | --- |
| 1.dan | 2.dan | 3.dan |
|  |  |  |

Zaključak:

Razmisli što se i zašto se dogodilo, napiši svoj zaključak ili istraži na internetu.Vidimo li ovu pojavu u prirodi kada je slana voda pod utjecajem Sunčeve topline? Nema veze ako nisi siguran/sigurna, sve ćemo pojasniti na satu. Bitno je da slijediš i pažljivo bilježiš etape pokusa kao pravi znanstvenik/znanstvenica.